Hanne Borchgrevink

Hanne Borchgrevink (født 24. september 1951 i Oslo) er en norsk billedkunstner. Hun er utdannet ved Kunst- og håndverksskolen (1971–1974) og Statens kunstakademi (1974–1979) under Ludvig Eikaas og Arne Malmedal.Omtale i Store norske leksikon

Hun arbeider likeverdig med grafikk (tresnitt) og maleri. Hanne Borchgrevink bor og arbeider på Finnskogen, i Grue kommune i Hedmark, sammen med billedkunstner Tore Hansen.  

Hanne Borchgrevink bidro til å fornye norsk maleri på 1980-tallet.Anne Schäffer, tekst til filmfestivalutstilling i Haugesund Billedgalleri 2002  Hus har hele tiden vært et sentralt motiv for henne, helt fra maleridebuten på Høstutstillingen i 1978. Hun har etter hvert gått over til en mer formal billedbygging der hun først og fremst dyrker flatene i bildet.Bergen Kunsthall, omtale Fargen er også helt avgjørende for både komposisjon og innhold.Cecilie Skeide, Jon Doblougs samling, Labyrinth Press 2009  Motivet blir forenklet til et konsentrat av et hus. Bildene er blitt beskrevet som stillferdige, myndige diktHans-Jakob Brun, Katalogtekst Kunstnerforbundet 2007 og som et spill med variasjoner over et kompositorisk tema - musikk i form og farge.Anne Schäffer, tekst til filmfestivalutstilling i Haugesund Billedgalleri 2002  

Hanne Borchgrevink har hatt separatutstillinger i bl.a. Lillehammer Kunstmuseum (2000), Bomuldsfabriken Kunsthall i Arendal (2001) og Kunstnerforbundet i Oslo (2007). Hun var festspillutstiller i Bergen kunsthall i 2011. Hennes arbeider befinner seg i sentrale private og offentlige samlinger i Norge og utlandet, som Nasjonalmuseet, Lillehammer Kunstmuseum og British Museum. 
Hun har utført flere utsmykkinger (kunstprosjekter), bl.a. glassmosaikk i et basseng i sentralhallen Tønsberg sykehus (2005).

 Referanser 

 Eksterne lenker 

  Hanne Borchgrevinks hjemmeside

Kategori:Norske billedkunstnere
Kategori:Norske malere
Kategori:Personer fra Oslo
Kategori:Kvinnelige malere